**יעקב זדה-דניאל** (נולד ב-25 בדצמבר 1979) הוא שחקן ישראלי. היה מועמד לפרס אופיר לשחקן המשנה הטוב ביותר לשנת 2014, על תפקידו בסרט "את לי לילה", ולשנת 2021, על תפקידו בסרט "יותר ממה שמגיע לי".

ביוגרפיה
--------

זדה-דניאל נולד בחולון. משפחת אימו ממצרים ומשפחת אביו מגאורגיה. כשהיה בן שנתיים, אמו נהרגה בתאונת דרכים, ואביו העביר אותו ואת שלוש אחיותיו ל"כפר נרדים", כפר ילדים בערד, שם גדלו כילדי פנימייה עם ילדים ממשפחות הרוסות. כשהיה בן 13 נפטר אביו.

את שירותו בצה"ל החל כלוחם בשייטת 13, ולאחר מכן עבר ליחידת דובדבן.

הוא בוגר הסטודיו למשחק של יורם לוינשטיין. בין לבין עבד בעבודות מזדמנות לפרנסתו, ותקופה אף התגורר בתוך קרוואן באמצע מטע אבוקדו.

### בטלוויזיה ובקולנוע

במהלך השנים שיחק זדה־דניאל במספר סרטים וסדרות טלוויזיה. בשנת 2006 שיחק בסרטו של יובל שפרמן "הדברים שמאחורי השמש". בין השנים 2007–2008 שיחק בטלנובלה של הוט 3 "בובות". כמו כן, שיחק בסרט הקצר "אליקו", פרי עטו של מני יעיש.

בשנת 2009 שיחק תפקיד ראשי ב-2 סרטים חרדיים "נקמה יהודית 4" ו"נקמה יהודית 5" של הבמאי יהודה גרובייס, וכן בסרט קצר מאת אריאל בנבג'י "ימי התשובה של רחמים חנוכה". לאחר מכן שיחק בשני פרקים בעונה השנייה של הסדרה "החברים של נאור" בתפקיד ג'קי מלכה. כמו כן, בשנת 2010 שיחק בסרט קצר נוסף "נר הלילה". בשנת 2012 לוהק לסרטו של עידן הובל "מנתק המים", לצדם של משה איבגי וטום יפת. בשנת 2013 גילם את דמותו של יניב בסדרת הנעורים של חברת הלווין Yes וערוץ הילדים "אליפים". באותה שנה שיחק בסדרת הפשע של הוט 3 "הבורר", ובתפקיד אורח בסדרה בני ערובה.[דרוש מקור]

בשנת 2014 שיחק בסרטים "שושנה חלוץ מרכזי" (של שי כנות), ובסרט "את לי לילה" (של אסף קורמן), על משחקו בסרט זה הוא היה מועמד לפרס אופיר 2014 בקטגוריית שחקן המשנה הטוב ביותר. 

בשנת 2015 החל לשחק בסדרת המתח של Yes "פאודה" שיצרו ליאור רז ואבי יששכרוף, על כל 4 עונותיה עד שנת 2022.

בשנת 2016 שיחק בעונה השנייה של סדרת המתח המצליחה "בני ערובה" בערוץ 10 בתפקיד ראשי. באותה שנה החל לשחק בסדרה "מטומטמת" בהוט 3. בנוסף השתתף בסרט "אבינו" שיצא לאקרנים ב־16 ביוני ושיחק שם בתור אחד מהאחים של משפחת מכלוף, בסרט "נמל הבית" ובסרטו של איתן גרין "חדרי הבית". בהמשך, שיחק בסרט "אשת השגריר".

בשנת 2017 שיחק בתפקיד משנה בסרטו של שבי גביזון "געגוע (סרט)". ב-2018 השתתף בסדרה "אוטונומיות" של HOT ובסדרת הרשת "לא הכל ורוד". כמו כן, השתתף בסדרת הטלוויזיה "אילת", בתפקיד פופאי, שוטר במחוז אילת, בתפקיד משנה בסרט העצמאי הקצר "יום רגיל" לצד ליטל שוורץ ודובר קוסשווילי, וכן בסדרה "להעיר את הדב". בנוסף השתתף בסדרה מלכות.

ב-2019 השתתף בסרטו של מרקו כרמל "פרא אציל" וכן בסרטים "מראות שבורות" ו"המורה לאנגלית".
ב 2020 השתתף בסדרה של כאן 11, הדבר הגדול המיוחד .

ב-2022 השתתף ב"הבאר", סדרת מתח לילדים בכאן חינוכית, שם שיחק את זורלא, שותף של מוריס וסשה בבית אידון. באותה שנה שיחק בעונה השנייה של מלכות וגם בעונה הרבעית של פאודה.
בדצמבר 2022 עלתה הסדרה "קרתגו" בה שיחק את טורסו, אחד האסירים היהודים במחנה מעצר מבודד, מחנה קרתגו (אנ') בסודאן אליו גורש בעקבות פעילותו המחתרתית בתקופת המנדט הבריטי.

בשנת 2022 שיחק זדה בסרט "ולריה מתחתנת". באותה שנה שיחק דמות בהשראת הנשיא משה קצב בסדרה "אלף" של YES. גילם גם סוכן מוסד בסדרה האמריקאית "רוחות ביירות" פרי יצירתם של ליאור רז ואבי יששכרוף עבור רשת שואוטיים. בנוסף שיחק בסדרה שמיים אדומים ברשת 13.

### בתיאטרון

ב-2008 השתתף בהצגה "ריצ'רד השלישי" מאת ויליאם שייקספיר, ובתרגומו של מאיר ויזלטיר בתיאטרון תמונע. בשנת 2011 שיחק בתיאטרון דימונה במחזה "ילד הכרובית", על פי ספרו של יהונתן גפן. ב־2012 שיחק בתיאטרון דימונה במחזה "גרסת הבמאי", אותו כתב איליה ארנבורג וב-2015 שיחק ב"בקופסאות הבטון" באותו תיאטרון.

בשנת 2016 זכה בפרס "קיפוד הזהב" לשחקן משנה על תפקידו בהצגה "המתנחל" מאת נעם גיל ובבימויו של יגאל זקס, בהפקת אנסמבל "קבוצת עבודה".

ביולי 2016 החל לשחק בעיבוד למחזה "גלנגרי גלן רוס" שכתב דייוויד מאמט ועלה בתיאטרון חיפה. באוקטובר באותה שנה החל לשחק בהצגה "אהבת מוות" מאת ענת גוב ובבימוי גלעד קמחי בתיאטרון בית ליסין.

בשנת 2019, שיחק בהצגה "ליידי עמר" מאת נעם גיל ובבימויו של יגאל זקס, בהפקת אנסמבל "קבוצת עבודה".
בשנת 2021 משחק בהצגה "קב"ן" בתיאטרון הבימה.

חיים אישיים
-----------

החל משנת 2017, זדה - דניאל נמצא בזוגיות עם השחקנית יוליה שניידר.

ב-2020 הצטרף לעמותת sos המנהלת בין השאר את כפר הנוער בו גדל.

פילמוגרפיה
----------

| שנה | שם | דמות | הערות |
| --- | --- | --- | --- |
| סרטים |
| 2006 | הדברים שמאחורי השמש | בחור במסיבה |  |
| 2008 | אליקו |  | סרט סטודנטים |
| 2009 | ימי התשובה של רחמים חנוכה | רחמים חנוכה |
| מוקי בוערה | נסי |  |
| 2010 | נר הלילה | שאולי | סרט סטודנטים |
| 2011 | וביום השלישי | אביהו |  |
| 2013 | מנתק המים | חגי |  |
| 2014 | שושנה חלוץ מרכזי | שוקולד |  |
| 2015 | את לי לילה | זוהר | * מועמד פרס אופיר לשחקן המשנה הטוב ביותר (2014)
 |
| חם | אסי | סרט סטודנטים |
| 2016 | מיומנו של צלם חתונות | קובי |
| אבינו | חזי מחלוף |  |
| חדרי הבית | לויקו |  |
| הפורצת | ציון |  |
| גיבורה | חזי |  |
| אשת השגריר |  |  |
| 2017 | נמל בית | דוד אלפסי |  |
| דרייבר | יחזקאל סומך |  |
| פוקסטרוט | מיקי |  |
| געגוע | ציון |  |
| 2018 | מראות שבורות | סימון |  |
| פרא אציל | יפת |  |
| 2020 | הלילה הזה |  |  |
| 2021 | יותר ממה שמגיע לי | שמעון | * מועמד פרס אופיר לשחקן המשנה הטוב ביותר (2021)
 |
| 2022 | ולריה מתחתנת | מיכאל | * מועמד פרס אופיר לשחקן הראשי הטוב ביותר (2022)
 |
| טלוויזיה |
| 2008 | בובות | שמואל בן זכאי |  |
| אמא'לה | שרון מצליח | תפקיד אורח |
| תעשה לי ילד | שוטר |
| 2009 | החברים של נאור | ג'קי מלכה |
| 2011 | 2.3 בשבוע | עידן |
| אנחנו לא משוגעים | מחפש שותף לדירה ערס |
| 2012 | עבודה ערבית | איציק |
| המיוחדת | אבי ביאג'יו |
| אלנבי | ציון |
| 2013 | אליפים | יניב |
| 2013–2014 | הבורר | דביר קפח |  |
| 2015 | שכונה | אבא של איתן | תפקיד אורח |
| 2015–2016 | בני ערובה | ציון |  |
| 2015–הווה | פאודה | אלי |  |
| 2016–2019 | מטומטמת | מוריס |  |
| 2017–2019 | בתולות | מוריס רג'ואן | תפקיד אורח |
| 2018 | על הספקטרום | שמעון |
| אוטונומיות | אשר לוצאטו |  |
| להעיר את הדב | שי |  |
| אילת | יונתן פופאי |  |
| 2018–2022 | מלכות | אלישע |  |
| 2019 | שב"ס | ברטוב |  |
| 2020 | הדבר הגדול המיוחד | אורון | תפקיד אורח |
| 2021–2022 | ספיידרז | גיל |  |
| 2022–הווה | הבאר | זורלא |  |
| 2023 | אלף | נשיא | * מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2023)
 |
| שמים אדומים | יובל בר-זאב |  |

קישורים חיצוניים
----------------

ויקישיתוף מדיה וקבצים בנושא **יעקב זדה-דניאל** בוויקישיתוף

* יעקב זדה-דניאל, במיזם "אישים" לתיעוד היצירה הישראלית
* יעקב זדה-דניאל, במסד הנתונים הקולנועיים IMDb (באנגלית)
* יעקב זדה-דניאל, באתר "אידיבי", מאגר הידע העברי לקולנוע ישראלי ועולמי
* יעקב זדה-דניאל, באתר ספר הקולנוע הישראלי
* ליאה לוין, עכבר העיר אונליין, "התהליך שאני עובר הוא ללמוד להרגיש בנוח", באתר הארץ, 8 בינואר 2015
* אבנר שביט‏, מיומנו של השחקן העסוק בישראל: ריאיון עם יעקב זדה דניאל על "מיומנו של צלם חתונות", באתר וואלה!‏, 21 בנובמבר 2016
* חגית רון רבינוביץ', הדרך אל הכפר, באתר ישראל היום, 17 באוגוסט 2017
* אתר למנויים בלבד יהודה נוריאל, הלו יעקב, באתר "ידיעות אחרונות", 6 בפברואר 2018
* עמי פרידמן, "להיות יהודי זה לא משהו שצריך להתבייש בו", באתר ynet, 2 באוקטובר 2018
* ליאת רון, ‏הכוכב השקט של פאודה: "אני ילד עמותה. כילד כזה, אתה מודע שאתה חי מתרומות של אנשים", באתר גלובס, 22 במרץ 2019

הערות שוליים
------------

1. ↑  ליאת רון, ‏הכוכב השקט של פאודה: "אני ילד עמותה. כילד כזה, אתה מודע שאתה חי מתרומות של אנשים", באתר גלובס, 22 במרץ 2019
2. ↑  רותי קדוש, ‏יעקב זדהדניאל על סצינת המין עם שירה האס: "לי היה קשה יותר מלה", באתר מעריב אונליין, 16 באפריל 2019
3. ↑  רגע לפני טקס פרסי אופיר - מיהם הזוכים הגדולים שלכם?(הקישור אינו פעיל, 30.1.2021), באתר נענע 10 15 בספטמבר 2014
4. ↑  סמדר שילוני, קשה להפסיק לצפות במותחן על פרשת קצב, שלא נופל מהקולגות בחו"ל, באתר ynet, 19 במאי 2023
5. ↑  אתר למנויים בלבד ננו שבתאי, באפקטיביות ובצניעות, "קב"ן" מצליחה לגעת באבסורד של תרבות שמקדשת מלחמה, באתר הארץ, 21 באוגוסט 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012124751405171
* VIAF: 21145541706296601001
* WorldCat (עם VIAF): 21145541706296601001

 |